COVID-19 case in Bettiah Jail.
विश्\u200dवास न्\u200dयूज की पड़ताल में यह पोस्\u200dट फर्जी निकली। हमें पता चला कि 9 अप्रैल को बिहार के बेतिया जेल में कोरोना को लेकर एक मॉकड्रिल हुई थी। उसी के वीडियो को कुछ लोग सच्\u200dची घटना मानकर वायरल कर रहे हैं।, फेसबुक यूजर रोहित गुप्\u200dता ने 11 अप्रैल को एक वीडियो को अपलोड करते हुए दावा किया : ”बेतिया में कोरोना अटैक”, विश्\u200dवास न्\u200dयूज से सबसे पहले वायरल हो रहे वीडियो को पूरा देखना शुरू किया। हमें वीडियो के अंत में इमारत के बाहर ‘मंडल कारा बेतिया’ लिखा हुआ नजर आया।, इससे यह तो साफ हुआ कि वायरल वीडियो बेतिया का है, लेकिन हमें अब इस वीडियो की सच्\u200dचाई जानना था।, इसके लिए हमने गूगल सर्च की मदद ली। गूगल में ‘मंडल कारा बेतिया कोरोना’ जैसे कीवर्ड टाइप करके सर्च किया तो हमें दैनिक जागरण की वेबसाइट पर एक खबर मिली।, खबर में बताया गया, ”कोरोना वायरस के संक्रमण से निपटने के लिए तैयारियों का जायजा के मद्देनजर गुरुवार को जेल में हुए मॉक ड्रिल का वीडियो वायरल हो गया। वीडियो कई वॉट्सऐप ग्रुप में चलने लगा। शुक्रवार को वीडियो वायरल होते ही शहर में हड़कंप मच गया। लोगों में भय व्याप्त हो गया कि कोरोना वायरस बेतिया को भी अपने गिरफ्त में ले लिया। सच्चाई जानने के लिए मीडिया कर्मियों सहित लोगों की फोन की घंटियां घनघनाने लगी। हालांकि, जब लोगों को पता चला कि जेल का कोई सिपाही कोरोना से संक्रमित नहीं हुआ है। वायरल वीडियो मॉकड्रिल का है, तो लोगों ने राहत की सांस ली।”, यह खबर वेबसाइट पर 11 अप्रैल को सुबह छह बजे पब्लिश की थी। पूरी खबर आप यहां पढ़ सकते हैं।, इसके बाद हमने खबर में इस्\u200dतेमाल की गई तस्\u200dवीर और वायरल वीडियो में समानता खोजना शुरू किया। खबर में इस्\u200dतेमाल की तस्\u200dवीर और वायरल वीडियो के फुटेज में हमें कई समानता मिली। दोनों तस्\u200dवीरों में हमें एक ही पुलिसवाले दिखे। दोनों तस्\u200dवीरों में पुलिसवालों ने मुंह को रूमाल और मास्\u200dक से ढंका हुआ था।, पड़ताल के अगले चरण में हमने दैनिक जागरण के बेतिया के ईपेपर को सर्च किया। हमें 11 अप्रैल के संस्\u200dकरण में मुख्\u200dय खबर मिली। इसमें बताया गया कि जेल में मॉकडिल का वीडियो वायरल होने से मचा हड़कंप, जांच शुरू। खबर में जेल सुपरिन्टेंडेंट के हवाले से बताया गया कि आईजी के निर्देश पर गुरुवार को कोरोना संक्रमण से बचाव की तैयारी की जायजा के लिए जेल में मॉकडिल किया गया। इस तरह का मॉकडिल पूरे बिहार के जेल में किया गया है।जेल में सबकुछ ठीक है। कैदी से लेकर जेल में काम करने वाले सभी कर्मी पूरी तरह स्वस्थ हैं।, वायरल वीडियो की सच्\u200dचाई बयां करते हुए जेल अधीक्षक रामाधार सिंह कहते हैं कि किसी ने जेल के अंदर चल रहे मॉक ड्रिल का वीडियो बनाकर वायरल कर दिया। इसका कोरोना से कोई संबंध नहीं है। वीडियो बनाने व वायरल किए जाने की जांच चल रही है।, अंत में हमने बेतिया के मॉकड्रिल के वीडियो को कोरोना मरीज का समझ कर वायरल करने वाले फेसबुक यूजर रोहित गुप्\u200dता की सोशल स्\u200dकैनिंग की। हमें पता चला कि यूजर बिहार के बोधगया का रहने वाला है।, निष्कर्ष:\r\n\r\n \r\nविश्\u200dवास न्\u200dयूज की पड़ताल में पता चला कि बेतिया में कोरोना के नाम पर वायरल पोस्\u200dट फर्जी है। जेल में हुई मॉकड्रिल के वीडियो को झूठे दावों के साथ वायरल किया जा रहा है।, सब को बताएं, सच जानना आपका अधिकार है। अगर आपको ऐसी किसी भी मैसेज या अफवाह पर संदेह है जिसका असर समाज, देश और आप पर हो सकता है तो हमें बताएं। आप हमें नीचे दिए गए किसी भी माध्यम के जरिए जानकारी भेज सकते हैं..., कॉरपोरेट और राजनीतिक दबाव से मुक्त होकर सत्ता को हमेशा आइना दिखाने वाली फैक्ट चेक जर्नलिज्म सिर्फ और सिर्फ आपके सहयोग से संभव है। इस मुहिम में हमें आपके साथ और सहयोगी की जरूरत है। फर्जी और गुमराह करने वाली खबर के खिलाफ जारी इस लड़ाई में हमारी मदद करें और कृपया हमें आर्थिक सहयोग दें।, , This website uses cookie or similar technologies, to enhance your browsing experience and provide personalised recommendations. By continuing to use our website, you agree to our Privacy Policy and Cookie Policy
Fact Check : कोरोना को लेकर बेतिया जेल में हुई मॉकड्रिल का वीडियो सच्‍ची घटना के नाम पर हुआ वायरल - Vishvas News